Hevder motorsykkelsete ga ham to år lang ereksjon
Amatørkjøreren har nemlig saksøkt BMW etter at han hevder å ha forlatt setet med emosjonelle og psykiske problemer, skriver The San Francisco Chronicle.Den litt spesielle bivirkningen skal ifølge søksmålet ha skjedd etter en fire timers motorsykkeltur i San Francisco 1. mai i fjor. Wolf hevder han utviklet priapisme kort tid senere. - Wolf har hatt flere sammenhengende problemer etter motorsykkelturen. Nå er han ikke i stand til å ha sex, noe som gir ham både emosjonelle og psykiske plager, sier advokat Vernon Bradley. USA Today skriver at søksmålet er rettet mot BMW og produksjonsselskapet Corbin-Pacific, Inc, en av BMWs leverandører.Wolf hevder ereksjonsmaratonen har påført ham tap av lønnsinntekter, sykehusutgifter, «generelle skader» og følelsesmessige problemer, og han krever en ukjent erstatningssum av produksjonsselskapet. Bloggen All About Bikes skriver at det har vært flere tilfeller av sjåfører som påstår at tynne motorsykkelseter har gitt dem erektil dysfunksjon, men at dette skal være det første tilfellet av påstått motsatt effekt. Disse erfaringene får støtte av Dr. Michael Luts som sier til radiostasjonen WWJ Newsradio 950 at det ikke er noen medisinsk forskning som støtter Wolf, men at det har vært tilfeller av seter som skal ha forårsaket det motsatte.Vincent Bernard Georges Salimon, administrerende direktør i BMW Norge AS, sier han ikke kjenner til liknende ereksjonshistorier i Norge. - Nei, det har jeg aldri hørt om, sier Salimon, som ikke ønsker å kommentere saken ytterligere. PS! Tilstanden er oppkalt etter den greske fruktbarhetsguden Priapus, som ofte fremstilles med en uvanlig stor ereksjon.
Er ikke Viagra tilstekkelig for deg? Da bør du prøve BMWs motorsykkelsete, skal vi tro amerikaneren Henry Wolf.